**REPUBLIKA HRVATSKA**

**ZAGREBAČKA ŽUPANIJA**

**DJEČJI VRTIĆ VRBOVEC**

**7.SVIBNJA 12 A**

**10340 VRBOVEC**

**e-mail:** [**vrtic.ravnatelj@gmail.com**](mailto:vrtic.ravnatelj@gmail.com)

**web adresa: www.dv-vrbovec.hr**

**PLAN EVAKUACIJE**

**I**

**SPAŠAVANJA**

ZA LOKACIJU: Vrbovec, A. Šenoe 11

Vrbovec, prosinac 2015.

|  |
| --- |
| SADRŽAJ |
| 1. | Opće odredbe | 3 |
| 2. | Osnovni pojmovi | 4 |
| 3. | Organizacija i provođenje evakuacije i spašavanja | 4 |
| 4. | Prava i dužnosti osoba koje rukovode evakuacijom i spašavanjem | 5 |
| 5. | Postupci pri iznenadnom događaju | 6 |
| 6. | Dojava o iznenadnom događaju | 7 |
| 7. | Evakuacija i spašavanje | 9 |
| 8. | Zaštita i spašavanje od rušenja | 12 |
| 9. | Zaštita i spašavanje od poplave | 12 |
| 10. | Zaštita i spašavanje od požara | 12 |
| 11. | Zaštita i spašavanje od eksplozija, neeksplodiranih, minsko razornih naprava i ubojitih sredstava | 12 |
| 12. | Pružanje prve pomoći | 13 |
| 13. | Prijelazne i završne odredbe | 13 |
| 14. | Prilozi | 14 |

Na temelju članka 55. Zakona o zaštiti na radu (NARODNE NOVINE br. 71/14, 118/14, 154/14), Upravno vijeće Dječjeg vrtića Vrbovec na 27. sjednici održanoj dana 10.03.2016. godine na prijedlog ravnateljice gđe. Željke ŠimanovIć d o n o s i

**PLAN EVAKUACIJE I SPAŠAVANJA ZA SLUČAJ**

**IZVANREDNOG DOGAĐANJA**

1. **OPĆE ODREDBE**

**Članak 1.**

Planom evakuacije i spašavanja za slučaj iznenadnog događaja (u daljnjem tekstu: **Plan evakuacije i spašavanja**) na lokaciji Vrbovec, A. Šenoe 11, uređuje se:

1. Organizacija i provođenje evakuacije i spašavanja za slučaj izvanrednog događaja koji može ugroziti sigurnost i zdravlje djece i radnika Dječjeg vrtića Vrbovec (u daljnjem tekstu**: Ustanova**), te prouzročiti štetu na imovini Ustanove.
2. Prava i dužnosti osoba određenih za provedbu evakuacije i spašavanja.
3. Osposobljavanje za evakuaciju.
4. Druga pitanja glede ostvarivanja Plana evakuacije i spašavanja.

**Članak 2.**

Iznenadnim događajem koji može ugroziti sigurnost i zdravlje djece i radnika Ustanove te prouzročiti štetu na imovini Ustanove, smatraju se:

* **Elementarne nepogode** (potres, poplava, oluja, klizanje tla i sl.),požari, eksplozije, ispuštanje opasnih tvari u količinama iznad dopuštenih (tehničko-tehnološke, ekološke nesreće i sl.)
* **Ozljede i iznenadne bolesti na radu** (trovanje, toplotni udar i sunčanica, udar električne struje, udar groma, nagli prestanak disanja, šok, gušenja, napad epilepsije, nesvjestica, trovanje hranom, ujedi otrovnih insekata i zmija, oštećenja izazvana zračenjem, prijelomi i sl.)
* **Neposredna ratna opasnost i rat**

**Posljedice iznenadnih događaja mogu biti:**

1. Rušenje i oštećenje dijelova građevina
2. Prekid energetskih i komunalnih instalacija
3. Kvarovi na uređajima i instalacijama
4. Širenje dima i topline
5. Panika radnika
6. Otežana evakuacija
7. Ozljede, trovanje i smrt

3

1. **OSNOVNI POJMOVI**

**Evakuacija** je postupak, u kojem se provodi pravovremeno, organizirano, brzo i sigurno napuštanje građevina ili prostora, prije ili odmah po pojavi iznenadnog događaja, koji može ugroziti zdravlje i život osoba.

**Put za evakuaciju** je najkraći neprekinut put koji vodi na siguran prostor.

**Znak za izlaz u slučaju nužde** je znak, koji daje informaciju o izlazima u slučaju opasnosti.

**Panika** je nekontrolirano ponašanje, do kojeg dolazi zbog neposredne opasnosti, koja kod pojedinca pobuđuje intenzivan osjećaj straha za vlastiti život, ili živote njemu najdražih.

**Spašavanje** je organizirano provođenje radnji koje obavljaju osposobljene postrojbe, službe ili osobe, koristeći pritom specijalna vozila, sprave i opremu.

**Zborno mjesto** je sigurna površina na kojoj se razmještaju evakuirane osobe.

**Građevina** je zatvoreni prostor u kojem stalno ili povremeno boravi određen broj osoba ili se odvijaju određeni procesi.

**Javne službe** su organizirane snage, službe i ustanove zadužene Zakonima i propisima za angažiranje operativnih snaga i tehnike, a u njih spadaju: vatrogasci, komunalna poduzeća, policija, prva pomoć, gorska i morska služba spašavanja i traganja, ronioci s. udruge.

1. **ORGANIZACIJA I PROVOĐENJE EVAKUACIJE I SPAŠAVANJA**

**Članak 3.**

Evakuaciju i spašavanje u slučaju iznenadne opasnosti za život i zdravlje radnika iz prostorija Dječjeg vrtića Vrbovec dužan je organizirati Voditelj evakuacije i spašavanja (u daljnjem tekstu: **Voditelj**) ili druga osoba koju je za to ovlastio (u daljnjem tekstu: **Ovlaštena osoba**).

**Voditelj** u Dječjem vrtiću Vrbovec na lokaciji Vrbovec, A. Šenoe 11 je:

* Gđa Marija Čučurić, stručna prvostupnica ( baccalaurea ) predškolskog odgoja

Voditelj će upoznati radnike s postupkom uzbunjivanja i evakuacije iz prostorija Ustanove. Organizacijom i provođenjem evakuacije i spašavanja kao i provođenjem praktične vježbe rukovodi Voditelj, a u njegovoj odsutnosti ovlaštena osoba.

4

**Članak 4.**

Za provođenje evakuacije iz prostorija Ustanove odgovoran je Voditelj.

Kod provođenja spašavanja iz prostorija Ustanove, za postupak spašavanja odgovorne su osobe koje u ime organiziranih snaga rukovode spašavanjem, a radnici Dječjeg vrtića Vrbovec dužni su im pružiti potrebne informacije i pomoć koja se od njih traži.

1. **PRAVA I DUŽNOSTI OSOBA KOJE RUKOVODE EVAKUACIJOM I SPAŠAVANJEM**

**Članak 5.**

**Ravnateljica je dužna:**

1. Osigurati pravovremeno donošenje i ažuriranje Plana evakuacije i spašavanja.
2. Osigurati uvjete za osposobljavanje i uvježbavanje osoba odgovornih za provođenje evakuacije i spašavanja.
3. Brinuti o prohodnosti i označenosti putova za evakuaciju.
4. Pozvati u pomoć javne službe kada se evakuacija i spašavanje ne može provesti vlastitim snagama.
5. Aktivno surađivati s javnim službama i njihovim postrojbama kada se uključuju u akciju evakuacije i spašavanja.
6. Organizirati pružanje prve pomoći ozlijeđenima.
7. Provoditi nadzor nad provođenjem zadataka određenih ovim planom.
8. Organizirati vježbe evakuacije i spašavanja, te voditi računa o njihovom periodičnom provođenju.
9. Pokretati postupke kod povrede radnih dužnosti zbog neizvršavanja odredbi Plana ili zbog postupaka suprotnih odredbama plana.

**Članak 6.**

**Radnici zaposleni u Dječjem vrtiću Vrbovec dužni su:**

1. Upoznati se s opasnostima i iznenadnim događajima koji mogu ugroziti njihovo zdravlje i živote.
2. Upoznati se s razlozima zbog kojih se ona provodi.
3. Upoznati vrste znakova za uzbunjivanje.
4. Upoznati put evakuacije i spašavanja.
5. Upoznati osnove pružanja prve pomoći.
6. Upoznati osnove gašenja početnih požara ručnim vatrogasnim aparatima.
7. Pridržavati se uputa i naredbi Voditelja ili ovlaštene osobe koja rukovodi evakuacijom i spašavanjem.
8. Poduzimati odgovarajuće mjere zaštite u slučaju opasnosti.
9. Izvješćivati Voditelja i ostale kolege o svim zapažanjima koja mogu ugroziti zdravlje i živote.

5

1. **POSTUPCI PRI IZNENADNOM DOGAĐAJU**

**Članak 7.**

U slučaju iznenadnog događaja u prostorima Dječjeg vrtića Vrbovec ili neposrednoj okolini istih, potrebno je odmah izvijestiti Voditelja. Po saznanju o nastalom događaju Voditelj će zapovjediti postupak kojim će osigurati sigurno otklanjanje možebitne opasnosti za djecu i radnike, kao i za prostorije Ustanove. U slučaju da opasnost po svom opsegu i intenzitetu prelazi mogućnosti učinkovitog djelovanja vlastitim sredstvima i snagama, Voditelj je dužan pozvati vanjske javne službe, ovisno o nastaloj opasnosti.

**Članak 8.**

U slučaju nastanka iznenadnog događaja opisanog u članku 2. ovog Plana:

* Blaženka Prekomorec, pomoćna kuharica/spremačica, isključuje električnu struju na glavnoj razvodnoj ploči, rad postrojenja kotlovnice , dovod plina i druge instalacije
* Radnici osposobljeni za pružanje prve medicinske pomoći pružaju pomoć ozlijeđenima do dolaska liječnika, odnosno do upućivanja na liječenje u zdravstvenu ustanovu

**Članak 9.**

Pri nastanku izvanrednog događaja Voditelj evakuacije i spašavanja ili druga Ovlaštena osoba te ostali radnici spriječiti će nastajanje panike među djecom.

Po nastanku iznenadnog događaja Voditelj odmah pristupa pripremama za postupak izvođenja evakuacije radnika i djece iz objekta Ustanove.

**Voditelj je dužan:**

1. Upućivanjem usmenog poziva pozvati radnike na potrebu evakuacije ili spašavanja.
2. Izdati kratku uputu o načinu provođenja i sprečavanja panike.
3. Evakuaciju otpočeti iz najudaljenijih prostora i prostorija unutar objekta prema izlazu.
4. Nadzirati postupak provođenja evakuacije i spašavanja, te koordinirati aktivnosti oko njegovog izvođenja.
5. Procjenjivati efikasnost evakuacije i stanje opasnosti.
6. Čim procjeni da vlastitim ljudstvom i raspoloživom opremom nije u mogućnosti efikasno i na vrijeme provesti evakuaciju i spašavanje, odmah o tome treba izvijestiti jednu od javnih službi (policiju, vatrogasce, hitnu medicinsku pomoć, centar 112).
7. Kad se u akciju evakuacije i spašavanja uključuju javne službe – postrojbe, zapovjedniku ovih službi predati daljnje vođenje akcije, te ga izvijestiti o svim do tada provedenim radnjama.

6

**Po provedenoj akciji evakuacije i spašavanja Voditelj je dužan:**

1. Poduzeti mjere osiguranja građevine i evakuiranih osoba na zbornom mjestu.
2. Poduzeti mjere za sprečavanje pogoršanja stanja nastalog iznenadnim događajem.
3. Spriječiti svako samovoljno ponašanje pojedinca.
4. Poduzimati i druge radnje ovisno o razvoju događaja.

**Članak 10.**

1. **DOJAVA O IZNENADNOM DOGAĐAJU**

**Ako opasnost po svom opsegu i intenzitetu prelazi mogućnosti učinkovitog djelovanja vlastitim sredstvima i snagama, Voditelj je dužan pozvati vanjske javne službe, ovisno o nastaloj opasnosti.**

Prilikom dojave o iznenadnom događaju javnim službama: policiji, vatrogascima, centru 112, hitnoj medicinskoj pomoći, onaj koji dojavljuje je dužan putem telefona dati sljedeće podatke:

1. Ime i prezime
2. Broj telefona s kojeg se javlja
3. Mjesto (lokaciju) nesreće
4. Vrstu nesreće (požar, eksplozija, akcident, zemljotres, poplava, oluja, ratna ili teroristička razaranja)
5. Ima li unesrećenih (brojčano stanje)
6. Postoji li potreba za akcijom spašavanja osoba

Obavijest o opasnosti s potrebom za evakuaciju mora biti kratka, razgovijetna, dovoljno glasna, jasna i razumljiva, da je mogu čuti i po njoj postupiti svi kojima je namijenjena.

**Kada se veza s javnim službama ne može uspostaviti telefonom, poziv je potrebno proslijediti fizički – teklićem („kurirom“).**

**O iznenadnim događajima poziv upućivati na sljedeće brojeve:**

**VAŽNI BROJEVI**

|  |  |  |
| --- | --- | --- |
| **POLICIJSKA STANICA VRBOVEC** | 01/2791 124 | 112 |
| **VATROGASCI VRBOVEC** | 01/2793 001 | 112 |
| **HITNA MEDICINSKA POMOĆ VRBOVEC** | 01/2793 004 | 112/194 |

**CENTAR DRŽAVNE UPRAVE ZA ZAŠTITU I SPAŠAVANJE**  112

7

U slučajevima da opasnost poprimi šire razmjere, uzbunjivanje će izvršiti javne službe uporabom znakova za uzbunjivanje, a čiji zvuci imaju sljedeće značenje:

**ZNAKOVI ZA UZBUNJIVANJE**

**ZNAKOVI ZA UZBUNJIVANJE STANOVNIŠTVA**

**Upozorenje na nadolazeću opasnost**

145416.gif

**Neposredna opasnost**

145417.gif

**Prestanak opasnosti**

145418.gif

**ZNAK ZA UZBUNJIVANJE VATROGASNIH POSTROJBI I DRUGIH SNA GA ZAŠTITE I SPAŠAVANJA**

**Vatrogasna uzbuna**

145419.gif

8

**Članak 12.**

**Radi zaštite djece , radnika i imovine, Ustanova priprema, organizira i provodi:**

* Evakuaciju i spašavanje
* Zaštitu i spašavanje od rušenja
* Zaštitu i spašavanje od poplava
* Zaštitu i spašavanje od požara
* Zaštitu i spašavanje od eksplozija, neeksplodiranih minsko-razornih naprava i ubojitih sredstava
* Pružanje prve pomoći

Aktivnosti i postupke utvrđene u prethodnom stavku ovoga članka nalaže ravnateljica ili druga ovlaštena osoba.

O nalogu ravnateljice ili druge ovlaštene osobe djeca i radnici izvješćuju se alarmom ili na drugi prikladan način.

1. **EVAKUACIJA I SPAŠAVANJE**

**Članak 13.**

Evakuacija i spašavanje obuhvaća slijedeće aktivnosti i postupke:

* Određivanje zbornog mjesta evakuacije
* Organizaciju odlaska na zborno mjesto evakuacije

**Članak 14.**

Zborno mjesto evakuacije u smislu članka 13. Plana evakuacije i spašavanja smatraju se prirodni zakloni pogodni za sklanjanje u neposrednoj blizini Ustanove.

**Članak 15.**

Djeca i zaposlenici evakuiraju se na vanjskom prostoru u neposrednoj blizini Ustanove.

Pravci kretanja na mjesto evakuacije vode iz zatvorenih prostorija hodnicima, stepenicama i prolazima na **zborno mjesto evakuiranih osoba na otvorenom prostoru (zelena površina – igralište).**

9

**Članak 16.**

**Put za evakuaciju mora biti uvijek slobodan od stvari i predmeta, a vrata uvijek otključana za vrijeme boravka radnika i stranaka u prostorima.**

Udaljavanje iz prostorija Ustanove do zbornog mjesta evakuiranih osoba na otvorenom traje od 5 do 15 minuta.

S pravcima kretanja trebaju biti upoznati svi radnici Ustanove.

Pravcima kretanja utvrđenim u stavku 2. Članka 15. u trenutku nastanka izvanrednog događaja evakuiranje se organizira na slijedeći način:

1. Odgojiteljice djecu stariju od tri godine svrstavaju u red.
2. Spremačica i pomoćna kuharica prenose djecu od jedne do tri godine života zajedno sa neophodnom opremom.

Djecu vode iz objekta dvije odgojiteljice tako da prvo i zadnje dijete iz skupine drže za ruku. Ako je u trenutku izvanredne opasnosti prisutna samo jedna odgojiteljica tada spremačica /pomoćna kuharica zajedno s odgojiteljicom vode djecu van prema zbornom mjestu evakuiranih osoba na otvorenom.

Ako do izvanrednog događaja dođe za vrijeme trajanja dnevnog odmora Voditelj ili Ovlaštena osoba nalaže izlazak iz spavaonice (sobe dnevnog boravka), svrstavanje u redove i odlazak van objekta.

**Članak 17.**

Imovina Ustanove sklanja se:

* Na pogodan prostor u neposrednoj blizini ugroženog mjesta
* Na mjesta utvrđena Planom evakuacije i spašavanja

**Spašavanje imovine vrši se nakon sklanjanja djece i ozlijeđenih.** Imovinom Ustanove smatra se materijalna imovina pogodna za prenošenje i sklanjanje.

**Članak 18.**

Za vrijeme evakuacije i spašavanja, pored mjera zaštite i sigurnosti utvrđenih općim aktima Ustanove, posebno se nadzire ulaz u zgradu, zborno mjesto evakuiranih osoba i mjesto pohrane imovine.

Nadzor nad zbornim mjestom evakuiranih osoba obavlja radnik koji je tu prvi doveo skupinu djece.

10

Osobe zadužene za nadzor dužne su onemogućiti ulazak u zgradu i na zborno mjesto okupljanja svim osobama koje kao izvršitelji ne sudjeluju u provedbi evakuacije i spašavanja do dolaska vatrogasne postrojbe, jedinice civilne zaštite ili policijskih službenika.

**Na zbornom mjestu potrebno je:**

1. Izvršiti provjeru jesu li svi radnici i djeca nazočni na zbornom mjestu.
2. Ima li ozljeda ili stanja koja zahtijevaju liječničku pomoć.
3. Izvršiti zbrinjavanje u slučajevima kada je to potrebno.
4. Izvršiti potrebne radnje za normalizaciju ciklusa (vraćanje u prostorije Ustanove nakon prestanka opasnosti ili organizirati odlazak kućama).

**Članak 19.**

Djeca se predaju roditeljima ili skrbnicima. Ako djecu nije moguće predati roditeljima ili skrbnicima, ravnatelj ili ovlaštena osoba nalaže udaljavanje sa zbornog mjesta na **utvrđeno prihvatno mjesto.**

**Članak 20.**

O udaljavanju i otpremanju djece osobama koje sudjeluju u provođenju evakuacije i spašavanja, pravcu kretanja i mjestu prihvata izvješćuje se Osnivač na telefon 01/2791 116 i Centar za obavješćivanje 112.

**Članak 21.**

Za vrijeme evakuacije i spašavanja Ustanova je dužna osigurati pružanje liječničke pomoći do dolaska liječnika, upućivanje na liječenje u zdravstvenu ustanovu te zaštitu utvrđenu Pravilnikom o zaštiti na radu, Pravilnikom o zaštiti od požara ili drugim aktima kojima se uređuje zaštita na radu.

**Članak 22.**

Za provođenje evakuacije i spašavanja Ustanova osigurava opremu, uređaje, zaštitna i druga sredstva utvrđena Pravilnikom o zaštiti na radu, Pravilnikom o zaštiti od požara i ovim Planom.

**Članak 23.**

Osobe zadužene za provođenje evakuacije su osobe osposobljene za provedbu evakuacije i spašavanje. U provođenju evakuacije i spašavanja sudjeluju svi radnici Ustanove kao izvršitelji.

11

**Članak 24.**

Evakuacija i spašavanje u slučaju neposredne ratne opasnosti i rata provodi se na način i u slučajevima utvrđenim Planom obrane nadležnog tijela Državne uprave.

1. **ZAŠTITA I SPAŠAVANJE OD RUŠENJA**

**Članak 25.**

Radi zaštite i spašavanja od rušenja provode se mjere, aktivnosti i postupci utvrđeni u članku 14.,15.,16., 17.,18.,19. I 20. Plana evakuacije i spašavanja.

1. **ZAŠTITA I SPAŠAVANJE OD POPLAVE**

**Članak 26.**

Zaštita i spašavanje od poplava provodi se sklanjanjem djece, radnika i imovine u sigurnije dijelove Objekta.

Evakuaciju i spašavanje od poplave provodi se na način i u slučajevima utvrđenim Planom zaštite i spašavanja grada – Županije.

1. **ZAŠTITA I SPAŠAVANJE OD POŽARA**

**Članak 27.**

Zaštita i spašavanje od požara provodi se sukladno Pravilniku o zaštiti od požara.

Svaki radnik:

* dužan je uočeni požar odmah ugasiti
* o izbijanju požara odmah obavijestiti ravnateljicu ili ovlaštenu osobu
* ako požar radnici vrtića sami ne mogu ugasiti odmah uputiti poziv vatrogascima i postupiti prema članku 9.,14.,15.,16.,17.,18.,19., i 20. ovog Plana

1. **ZAŠTITA I SPAŠAVANJE OD EKSPLOZIJA, NEEKSPLODIRANIH MINSKO RAZORNIH NAPRAVA I UBOJITIH SREDSTAVA**

**Članak 28.**

Zaštita i spašavanje od eksplozija, neeksplodiranih minsko razornih naprava i ubojitih sredstava vrši se prema članku 9.,14.,15.,16.,17.,18.,19.,28. I 29. ovog Plana.

12

**Članak 29.**

Radnici, roditelji, skrbnici i svi koji uoče ili otkriju neeksplodirane minsko razorne naprave i ubojita sredstva dužni su odmah obavijestiti ravnateljicu i radnike Ustanove ili policijsku postaju.

**Članak 30.**

Radi zaštite i spašavanja od neeksplodiranih minsko razornih naprava i ubojitih sredstava, djecu i radnike Ustanove posebno treba upozoriti da:

* se čuvaju neeksplodiranih minsko razornih naprava i ubojitih sredstava
* ne prilaze nepoznatim predmetima, a osobito da ih ne diraju, pomiču, rastavljaju, udaraju, bacaju u vatru, stavljaju na skrovita mjesta u Ustanovi ili izvan nje
* ako vide nepoznatu napravu ili oružje odmah o tome obavijestiti najbližu osobu i tako spriječe pristup opasnom mjestu do dolaska policije, vojske ili postrojbi civilne zaštite

1. **PRUŽANJE PRVE POMOĆI**

**Članak 31.**

Prvu pomoć pružaju radnici obučeni za pružanje prve pomoći.

Osobe iz prethodnog stavka obvezne su obnavljati znanja i vještine pružanja prve pomoći praktičnom vježbom najmanje jednom u dvije godine.

1. **PRIJELAZNE I ZAVRŠNE ODREDBE**

**Članak 32.**

U skladu s Pravilnikom o zaštiti na radu, Plan evakuacije i spašavanja za slučaj iznenadnog događaja te njegove izmjene i dopune donosi ravnatelj ili drugi ovlašteni radnik Ustanove.

Sastavni dio ovog Plana su i skice date u prilogu.

**Članak 33.**

Ovaj Plan stupa na snagu osmog dana od dana objave na Oglasnoj ploči Ustanove.

13

1. **PRILOZI:**
   1. Prikaz dječjeg vrtića na lokaciji Vrbovec, A.Šenoe 11, koju koristi DJEČJI VRTIĆ VRBOVEC s oznakama za evakuaciju - ZBORNO MJESTO EVAKUACIJE
   2. Prikaz dječjeg vrtića na lokaciji Vrbovec, A.Šenoe 11, koju koristi DJEČJI VRTIĆ VRBOVEC s oznakama za evakuaciju - SKICA OBJEKTA
   3. Legenda – SIMBOLI I OZNAKE

Ovaj Plan evakuacije i spašavanja za slučaj iznenadnog događaja objavljen je\_\_\_\_\_\_\_godine na oglasnoj ploči Vrtića, te je stupio na snagu \_\_\_\_\_\_\_\_godine.

Ravnateljica:

Željka Šimanović

Klasa: 214-03/16-01/ 01

Urbroj: 238/32-69-01-16-1

14